सेंसेक्स 430 अंक गिरा, निफ्टी 10250 के नीचे बंद | पीएसयू बैंक स्टॉक्स ने तोड़ा मार्केट, सेंसेक्स 430 अंक गिरा, निफ्टी 10250 के नीचे बंद
बिज़नेस न्यूज़ » Market » Stocksपीएसयू बैंक स्टॉक्स ने तोड़ा मार्केट, सेंसेक्स 430 अंक गिरा, निफ्टी 10250 के नीचे बंद
सेंसेक्स 430 अंक गिरकर 33,317 अंक पर और निफ्टी 110 अंक लुढ़ककर 10,249 अंक पर बंद हुआ।
Money Bhaskar | अंतिम अपडेट : March 06, 2018 04:26 PM IST
नई दिल्ली. ग्लोबल मार्केट से मिले पॉजिटिव संकेतों से मजबूत शुरुआत के बावजूद मंगलवार को भारतीय शेयर बाजार पूरी बढ़त गंवाकर बंद हुए। पीएनबी फ्रॉड मामले में SFIO द्वारा आईसीआईसीआई बैंक की सीईओ चंदा कोचर और एक्सिस बैंक की सीईओ शिखा शर्मा को समन जारी किए जाने सरकारी बैंकों के प्राइवेट बैंकों के शेयरों में बिकवाली से बाजार पर दबाव बना। जिससे कारोबार के अंत में सेंसेक्स 430 अंक गिरकर 33,317 अंक पर और निफ्टी 110 अंक लुढ़ककर 10,249 अंक पर बंद हुआ। मीडिया को छोड़ बाकी सभी सेक्टोरल इंडेक्स में गिरावट रही।
इससे पहले, ट्रेड वार की चिंता घटने और ग्लोबल मार्केट से मिले संकेतों से मंगलवार को भारतीय शेयर बाजार की शुरुआत बढ़त के साथ हुई थी। सेंसेक्स 301 अंक की तेजी के साथ 34,047 अंक और निफ्टी 62 अंक की उछाल के साथ 10,420 अंक पर खुला था। दोपहर के कारोबार में बैंकिंग, ऑटो, एफएमसीजी, आईटी, मेटल, फार्मा, पीएसयू बैंक और रियल्टी शेयरों में गिरावट से सेंसेक्स ऊपरी स्तर से 850.37 प्वाइंट्स टूट गया। वहीं निफ्टी ऊपर से 225.45 प्वाइंट्स फिसला।
निवेशकों के डूबे 1.60 लाख करोड़ रु
- बाजार में गिरावट से मंगलवार के कारोबार में निवेशकों को 1.60 लाख करोड़ रुपए का नुकसान हुआ। सोमवार को बीएसई पर लिस्टेड कुल कंपनियों का मार्केट कैप 1,45,75,054.23 करोड़ रुपए था, जो 160925.23 करोड़ रुपए घटकर 1,44,14,129 करोड़ रुपए हो गया।
2018 के लो लेवल पर आया निफ्टी
- चौतरफा बिकवाली के दबाव में आज निफ्टी ने 10250 के सपोर्ट लेवल तोड़ते हुए 10215.90 के स्तर पर आ गया, जो साल 2018 का यह सबसे निचला स्तर है।
- लार्जकैप शेयरों के साथ-साथ मिडकैप और स्मॉलकैप शेयरों में भी बिकवाली देखने को मिली। बीएसई के मिडकैप इंडेक्स में 0.84 फीसदी की कमजोरी दर्ज की गई। मिडकैप शेयरों में अडानी एंटरप्राइजेज, बैंक ऑफ इंडिया, इंडियन बैंक, आरकॉम, कैनरा बैंक, अडानी पावर, यूनियन बैंक, जीएमआर इंफ्रा, नैटको फार्मा और वाकहार्ट फार्मा 8354-3.87 फीसदी तक गिरे।
- वहीं बीएसई के स्मॉलकैप इंडेक्स में 1.32 फीसदी की कमजोरी रही।
निफ्टी मीडिया इंडेक्स को छोड़ सभी सेक्टोरल इंडेक्स टूटे, PSU बैंक इंडेक्स 2.87% गिरा
- पीएनबी केस में नए खुलासे में सरकारी बैंकों के शेयरों में गिरावट देखने को मिली। सरकारी बैंकों के शेयरों में 7 फीसदी से ज्यादा की गिरावट से निफ्टी पीएसयू बैंक इंडेक्स 2.87 फीसदी तक टूट गया। सिर्फ निफ्टी मीडिया इंडेक्स में 0.42 फीसदी की तेजी रही।
- बैंक निफ्टी इंडेक्स 1.49 फीसदी टूटकर 24,448.45 प्वाइंट्स पर बंद हुआ। इसके अलावा निफ्टी ऑटो में 1.37%, निफ्टी एफएमसीजी में 1.04%, निफ्टी आईटी में 1.18%, निफ्टी मेटल में 0.36%, निफ्टी फार्मा में 1.20% और निफ्टी रियल्टी इंडेक्स में 2.27% की गिरावट रही।
06-03-2018 | 04:25 PM
06-03-2018 | 03:29 PM
- बैंकिंग, ऑटो, एफएमसीजी, आईटी, मेटल, फार्मा, पीएसयू बैंक और रियल्टी शेयरों में गिरावट से सेंसेक्स ऊपरी स्तर से 741 प्वाइंट्स टूट गया। वहीं निफ्टी ऊपर से 200 अंक फिसल गया।
06-03-2018 | 11:05 AM
- ट्रेड वार की चिंता घटने से मंगलवार को मेटल स्टॉक्स में तेजी देखने को मिल रही है। टाटा स्टील (1.67%), नेशनल एल्युमीनियम (1.10%), एनएमडीसी (0.94%), वेदांता (0.85%), जिंदल स्टील (0.53%), सेल (0.32%), हिंदुस्तान जिंक (0.08%) का उछाल देखने को मिला।
06-03-2018 | 11:02 AM
- गीतांजलि जेम्स के स्टॉक में लगातार 14 दिनों से गिरावट जारी है। नीरव मोदी और मेहुल चौकसी द्वारा पीएनबी को 12,636 करोड़ रुपए का चूना लगाए जाने के बाद से स्टॉक में गिरावट हो रही है। मंगलवार को स्टॉक में 5 फीसदी का लोअर सर्किट लगा। बीएसई पर स्टॉक 5 फीसदी गिरकर 18.35 रुपए पर आ गया, जो यह 52 हफ्ते का लो लेवल है।
06-03-2018 | 09:22 AM
- ट्रेड वार की चिंता घटने और ग्लोबल मार्केट से मिले संकेतों से मंगलवार को भारतीय शेयर बाजार की शुरुआत बढ़त के साथ हुई। सेंसेक्स 301 अंक की तेजी के साथ 34,047 अंक पर खुला। वहीं निफ्टी 62 अंक की उछाल के साथ 10,420 अंक पर ओपन हुआ।
06-03-2018 | 09:08 AM
- सप्ताह के दूसरे कारोबारी दिन मंगलवार को रुपए की शुरुआत मजबूती के साथ हुई। डॉलर के मुकाबले रुपया 15 पैसे की बढ़त के साथ 64.95 के स्तर पर खुला। वहीं सोमवार को डॉलर के मुकाबले रुपया सपाट 65.10 के स्तर पर बंद हुआ था।
06-03-2018 | 08:58 AM
- सोमवार को कारोबार में फॉरेन इंस्टीट्यूशनल इन्वेस्टर्स (एफआईआई) के साथ डोमेस्टिक इंस्टीट्यूशनल इन्वेस्टर्स (डीआईआई) दोनों ने भारतीय शेयर बाजार में बिकवाली की। एफआईआई ने सोमवार के कारोबार में 366.6 करोड़ रुपए के शेयर बेचे। वहीं डीआईआई ने 154.2 करोड़ रुपए मार्केट से निकाले।
06-03-2018 | 08:54 AM
- ग्लोबल बाजारों से मिले अच्छे संकेतों से मंगलवार को एशियाई बाजारों में भी तेजी देखने को मिल रही है। सिंगापुर का एसजीएक्स निफ्टी इंडेक्स 0.31 फीसदी की बढ़त के साथ 10,392 अंक पर कारोबार कर रहा है। जापान का बाजार निक्केई 445 अंक की तेजी के साथ 24,487 अंक पर कारोबार कर रहा है। हैंग सेंग 252 अंक बढ़कर 30,138 अंक पर कारोबार कर रहा है।
- कोरियाई बाजार का कोस्पी इंडेक्स 1.13 फीसकी की मजबूती के साथ 2402 अंक पर कारोबार कर रहा है, जबकि ताइवान इंडेक्स 106 अंक चढ़कर 10,745 अंक पर कारोबार कर रहा है। हालांकि शंघाई कम्पोजिट में 0.38 फीसदी की कमजोरी दिख रही है। वहीं स्ट्रेट्स टाइम्स इंडेक्स 1.09 फीसदी की उछाल के साथ 3476 अंक पर कारोबार कर रहा है।
- ट्रेड वार की चिंता घटने से सोमवार को अमेरिकी बाजारों में शानदार तेजी देखने को मिली। डाओ जोंस 337 अंक की बढ़त के साथ 24875 अंक पर बंद हुआ। नैस्डैक 73 अंक बढ़कर 7331 अंक पर बंद हुआ। एसएंडपी 500 इंडेक्स 1.10 फीसदी की उछाल के साथ 2721 अंक पर बंद हुआ।